## El Consell aprova els reglaments orgànics de Presidència, Vicepresidència Segona, Hisenda, Justícia, Sanitat, Educació i Innovació

*** Es concreten i es desenvolupen les funcions assignades als òrgans directius de cada departament pel decret que estableix la nova estructura orgànica bàsica de la Generalitat**

El Consell ha aprovat els reglaments orgànics i funcionals (ROF) de Presidència; Vicepresidència Segona i Conselleria de Serveis Socials, Igualtat i Habitatge; Hisenda, Economia i Administració Pública; Justícia i Interior; Sanitat; Educació, Universitats i Ocupació, i Innovació, Indústria, Comerç i Turisme.

Els ROF aprovats estableixen la concreció de les funcions assignades als òrgans directius de cada departament, d’acord amb el nou organigrama de la Presidència i de les conselleries de la Generalitat.

Es desenvolupen així les competències establides pel Decret 112/2023, modificat pel Decret 126/2023, que fixa l’estructura orgànica bàsica de la Presidència i les conselleries.

Fecha: 10/08/2023